Kalkecaj sponguloj

La sponguloj de klaso Calcarea —aŭ kalkecaj sponguloj— estas membroj de la besta filumo Porifera. Ili estas la solaj sponguloj, kies minerala skeleto konsistas el kalcia karbonato (CaCO3) spiketoj kristaligitaj en formo de kalcito aŭ aragonito. Ili estas la plej komenca grupo de sponguloj. Nuntempe estas konataj ĉirkaŭ 400 specioj apartenantaj al ĉi tiu filumo.

 Karakterizaĵoj 
Plej multaj specioj de ĉi tiu klaso apenaŭ atingas 10 cm de longo. Ili estas la nura klaso de sponguloj, kiuj povas prezenti la tri nivelojn de organizo: askonoida, sikonoida kaj leukonoida. La spiketoj malhavas aksajn kanalojn. Ili povas esti unu, du aŭ tri radioj. Ofte, la spiketoj projekciiĝas preter la pinakodermo, donante karakterizan aspekton al la sponguloj.The Columbia Electronic Encyclopedia, 6th ed., 2007. Columbia University Press - Calcarea

 Biologio 
La kalkecaj sponguloj estas ĉiuj maraj. Kiel ĉiuj sponguloj, ili manĝas filtrante organikajn erojn el la akvo, kiu ĉirkaŭas ilin. Ili estas hermafrodita kaj povas reproduktiĝi sekse aŭ nesekse (per fragmentiĝo). La fekundaj ovoj evoluas ene de la spongulo. La larvoj havas flagelojn kiuj permesas al ili naĝi, sed ilia libera vivo ne daŭras pli ol 2 tagoj.

 Klasifikado 
La kalkecaj sponguloj estas dividitaj en du subklasojn, kiuj diferencas en la tipo de larvo, kaj sep ordojn:

Subklaso Calcinea
 Ordo Clathrinida
 Ordo Leucettida
 Ordo Murrayonida
Subklaso Calcaronea
 Ordo Baerida
 Ordo Leucosolenida
 Ordo Lithonida
 Ordo Sycettida
 Ordo Pharetronida

 Referencoj 

 Literaturo 

 BIDDELL, George. The skeleton and classification of calcareous sponges. Proceedings of the Royal Society of London, 1899, 64.402-411: 61-76.
 BURTON, Maurice. A Revision of the Classification of the Calcareous Sponges: With a Catalogue of the Specimens in the British Museum (Natural History). order of the trustees of the British Museum (Natural History), 1963.
 MANUEL, Michael, et al. Phylogeny and evolution of calcareous sponges: monophyly of Calcinea and Calcaronea, high level of morphological homoplasy, and the primitive nature of axial symmetry. Systematic biology, 2003, 52.3: 311-333.

 Vidu ankaŭ 

 Hexactinellida
 Demospongiae
 Clathrina coriacea

Kategorio:Sponguloj